
Koha-aadressi määramine
(Kuke tn 24 // Kuke tänav // Kana tänav)
1. Asjaolud ja menetluse käik
10.12.1999. a on Maakatastris registreeritud katastritunnuse 51107:014:0001 all maaüksus, lähiaadressiga AÜ Iskra üldmaa.

Alates 10.03.2011. a reguleerib maaüksuse aadressi määramist ruumiandmete seadus ja aadressiandmete süsteem (edaspidi ADS). ADS tagab aadressiobjektide ühese identifitseerimise nii nende asukohas kui ka eri andmekogudes ning koha-aadresside määramise ja aadressiandmete töötlemise ühtse korralduse.
Kõneoleva maaüksuse aadress, AÜ Iskra üldmaa, ei vasta täna kehtivale ADS nõuetele järgmises:

1) Kui mitme liikluspinna teenindamiseks on moodustatud üks maaüksus (katastriüksus), siis võivad kõik liikluspinna nimed olla esindatud maaüksuse aadressis, mis on üksteise suhtes võrdsed paralleelaadressid;
2) AÜ Iskra üldmaa (51107:014:0001) maaüksusel asub ühistule kuuluv pumbajaam, siis selle aadress peab olema määratud liikluspinna järgi, millel asub nimetatud ehitis.
Seega Narva Linnavalitsus viib läbi koha-aadressi korrastamise menetluse ning määrab maaüksusele koha-aadressi üldpõhimõttel, kasutades kohanimesid Kuke tn 24 // Kuke tänav // Kana tänav.
Kõnesoleva maaüksuse omaniku esindaja on aadressi muutmisega nõus.

2. Õiguslikud alused
2.1
Ruumiandmete seaduse §54 lõike 1 kohaselt on koha-aadressi määrajaks linna- või vallavalitsus;

2.2 Ruumiandmete seaduse § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel. Linna- või vallavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel.
3. Otsus
Määrata katastriüksusele 51107:014:0001 (asendiplaan lisatud) koha-aadress Narva linn, Kuke tn 24 // Kuke tänav // Kana tänav.

4. Rakendussätted

4.1 Korraldus jõustub teatavakstegemisest;

4.2 Narva linnavalitsuse Arhitektuuri- ja Linnaplaneerimise Ametil teha korraldus teatavaks maaüksuse omanike esindajale;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

